b"\n_START_ARTICLE_\nLouis Rosier\n_START_SECTION_\nBiografia\n_START_PARAGRAPH_\nNasqu\xc3\xa9 el 1905 a Chapdes-Beaufort (Pu\xc3\xa8i Domat, Fran\xc3\xa7a) i va morir el 1956 a causa de les ferides sofertes en un accident pilotant un cotxe a Montlh\xc3\xa9ry.\n_START_SECTION_\nA la F1\n_START_PARAGRAPH_\nVa participar en la primera cursa de la hist\xc3\xb2ria de la F\xc3\xb3rmula 1 disputada el 13 de maig del 1950, el GP de la Gran Bretanya, que formava part del campionat del m\xc3\xb3n de la temporada 1950 de F1, de la que va disputar nom\xc3\xa9s dues proves._NEWLINE_Rosier va participar en un total de trenta-vuit curses puntuables pel campionat de la F1, repartides al llarg de set temporades a la F1, les que hi ha entre 1950 i 1956._NEWLINE_Tamb\xc3\xa9 va disputar i guanyar nombroses curses no puntuables pel mundial de la F1 (destacant entre les seves vict\xc3\xb2ries les 24 hores de Le Mans del 1950)._NEWLINE_Louis Rosier va ser un dels promotors clau en la construcci\xc3\xb3 del Circuit de Charade.\n_START_SECTION_\nEcurie Rosier\n_START_PARAGRAPH_\nLouis Rosier va ser el creador de l'escuderia Ecurie Rosier. Van c\xc3\xb3rrer principalment amb cotxes Talbot-Lago, despr\xc3\xa9s Maserati 4CLT i 250F, i finalment amb Ferrari 500. L'equip va tenir pilots com Henri Louveau, Georges Grignard, Louis Chiron, Maurice Trintignant, Andr\xc3\xa9 Simon i Robert Manzon."